In English »

Kirkot muistavat Aleppon uhreja soittamalla saattokelloja päivittäin klo 17 YK:n päivään 24.10.2016 saakka.

ONKO KIRKKOSI MUKANA? Ilmoita meille, jos kirkkosi puuttuu kartalta »

Saattokelloja soitetaan hautajaisissa silloin, kun vainajaa saatetaan ulos kirkosta. Nyt kellojen soitolla pyritään osoittamaan myötätuntoa Syyrian sodan ja erityisesti Aleppon pommitusten uhreille.

Kirkonkelloja soitetaan Aleppon uhreille joka päivä klo 17 Suomessa ja ympäri maailmaa 24.10. saakka. 24.10. on YK:n päivä sekä rauhan, ihmisoikeuksien ja kansainvälisen vastuun rukouspäivä. Monet seurakunnat järjestävät rukoushetkiä kellonsoittojen jälkeen. Tapahtumista löytyy tietoa seurakuntien omilta sivuilta sekä Facebookista.

Ilmiö sai alkunsa Helsingin Kallion seurakunnasta 12.10.2016.

”Tämä ei ole viesti siitä, että maailmassa ei ole muuta murhetta tai surua. Tämä ei myöskään pyri kehystämään Syyrian tilannetta maailmanhistorian ainoaksi pahuudeksi. Kun katsoo niitä kuvia, joissa isät ja äidit kaivavat betonipölyssä olevia kuolleita vauvoja ja lapsia sieltä romahtaneista ja pommitetuista raunioista. Jos tämä ei ole riittävä syy soittaa, niin mikä olisi?”

- Kallion seurakunnan kirkkoherra Teemu Laajasalo

Auta ja lahjoita